
Parlamentul României

Camera Deputaţilor

Comisia pentru apărare, ordine                                                                                                                                                        Bucureşti, 18.09.2002

publică şi siguranţă naţională                                                                                                                                                           P.L. nr.397/2002
Nr.32/550

RAPORT

asupra proiectului de Lege pentru ratificarea Acordului între Guvernul României şi Guvernul Republicii Albania cu privire la cooperarea în domeniul combaterii terorismului, a crimei organizate, a traficului ilicit de stupefiante şi substanţe psihotrope, precum şi a altor activităţi ilegale, semnat la Bucureşti, la 7 iulie 2002 

1. În conformitate cu prevederile art.89 din Regulamentul Camerei Deputaţilor, Comisia pentru apărare, ordine publică şi siguranţă naţională, a
fost sesizată spre dezbatere şi avizare în fond, în procedură obişnuită, cu proiectul de Lege pentru ratificarea Acordului între Guvernul României şi Guvernul Republicii Albania cu privre la cooperarea în domeniul combaterii terorismului, a crimei organizate, a traficului ilicit de stupefiante şi substanţe psihotrope, precum şi a altor activităţi ilegale, semnat la Bucureşti, la 7 iulie 2002.

      Comisia juridică, de disciplină şi imunităţi şi Comisia pentru politică externă, sesizate spre dezbatere şi avizare, cu nr. 31/766 şi, respectiv, 397, au hotărât avizarea favorabilă a proiectului de lege, în forma prezentată de iniţiatori.

      Consiliul Legislativ, cu nr.1034/09.08.2002, a avizat favorabil, cu unele observaţii, acest proiect de lege.

      Proiectul de lege a fost iniţiat în scopul ratificării acordului menţionat. Părţile Contractante îşi vor acorda asistenţă în principal în domenii ca: combaterea terorismului, combaterea criminalităţii organizate, combaterea migraţiei ilegale, combaterea activităţilor economice internaţionale ilegale şi a altor situaţii legate de dezvoltarea metodelor şi sistemelor de selecţionare, pregătire şi formare profesională a specialiştilor celor două părţi Contractante şi de cadrul legislativ în materie. Cooperarea între cele două Părţi Contractante se va realiza prin: Schimburi de informaţii, schimburi de documentaţii în domeniile de interes comun şi realizarea de măsuri sau operaţiuni, convenite reciproc, între autorităţile competente din cele două state.
2. Proiectul de Lege face parte din categoria legilor ordinare şi se adoptă potrivit art.74 alineatul (2) din Constituţie.
3. La dezbaterea proiectului de lege a participat în calitate de invitat, conform prevederilor art.51 şi art.52 din Regulamentul Camerei
Deputaţilor, doamna Alina Rădoi, consilier juridic în cadrul Ministerului Justiţiei. 
4. La lucrările comisiei au fost prezenţi 22 deputaţi din totalul de 26 de membri ai comisiei.
Proiectul de lege a fost aprobat cu toate cele 22 de voturi ale deputaţilor prezenţi.

În urma dezbaterii, în şedinţa din 18 septembrie 2002, comisia propune adoptarea fără modificări a proiectului de lege.

     p.PREŞEDINTE,                                                                                                                           SECRETAR,

        Ovidiu Virgil  DRĂGĂNESCU                                                                                                   Sorin FRUNZĂVERDE

